ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 1/2552เรื่อง หลักเกณฑ์สําหรับตัวแทนซื้อขายสัญญาซื้อขายล่วงหน้า ในการใช้บริการด้านผู้ติดต่อกับผู้ลงทุนใน สัญญาซื้อขายล่วงหน้าที่เกี่ยวกับทองคํา---------------------------อาศัยอํานาจตามความในข้อ 27/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 65/2547 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 13/2549 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 2 ) ลงวันที่ 2 พฤษภาคม พ.ศ. 2549 สํานักงาน ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ 1. (1) "ผู้ติดต่อกับผู้ลงทุนในสัญญาที่เกี่ยวกับทองคํา" หมายความว่า ผู้ทําหน้าที่ติดต่อชักชวน หรือให้คําแนะนําเกี่ยวกับการซื้อขายสัญญาซื้อขายล่วงหน้าที่เกี่ยวกับทองคําแก่ลูกค้า2. (2) "ผู้ให้บริการ" หมายความว่า ผู้ให้บริการด้านผู้ติดต่อกับผู้ลงทุนในสัญญาที่เกี่ยวกับทองคําแก่ตัวแทนซื้อขายสัญญา(3) "ลูกค้า" หมายความว่า ผู้ที่สนใจจะลงทุนในสัญญาซื้อขายล่วงหน้า และลูกค้าของตัวแทนซื้อขายสัญญา(4) "ผู้ถือหุ้นรายใหญ่" หมายความว่า ผู้ที่ถือหุ้นหรือรับประโยชน์จากหุ้นเกินกว่าร้อยละสิบของจํานวนหุ้นที่มีสิทธิออกเสียงทั้งหมดของผู้ให้บริการเพื่อประโยชน์ตามความในวรรคหนึ่ง คําว่า "ผู้รับประโยชน์จากหุ้น" ให้อนุโลมตามบทนิยามของคําดังกล่าวที่กําหนดไว้ในมาตรา 25 วรรคสี่5. "ประสบการณ์ในการทํางานเกี่ยวกับทองคํา" หมายความว่า ประสบการณ์(5) การทํางานในธุรกิจเกี่ยวกับการซื้อหรือขายทองคําหรือสัญญาซื้อขายล่วงหน้าที่เกี่ยวกับทองคํา ข้อ ๒ นอกเหนือจากการใช้บริการด้านผู้ติดต่อกับผู้ลงทุนในสัญญาซื้อขายล่วงหน้าตามหลักเกณฑ์ที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์สําหรับตัวแทนซื้อขายสัญญาซื้อขายล่วงหน้าในการใช้บริการด้านผู้ติดต่อกับผู้ลงทุนในสัญญาซื้อขายล่วงหน้าและด้านงานสนับสนุนจากผู้ให้บริการ ตัวแทนซื้อขายสัญญาจะใช้บริการด้านผู้ติดต่อกับผู้ลงทุนในสัญญาที่เกี่ยวกับทองคําได้ภายใต้หลักเกณฑ์ดังต่อไปนี้(1) ผู้ให้บริการต้องเป็นนิติบุคคลและมีคุณสมบัติตามข้อ 3(2) เป็นการใช้บริการด้านผู้ติดต่อกับผู้ลงทุนในสัญญาที่เกี่ยวกับทองคําเฉพาะในกิจการดังนี้(ก) รับคําขอเปิดบัญชีซื้อขายสัญญาซื้อขายล่วงหน้าและตรวจสอบเอกสารหลักฐานประกอบการขอเปิดบัญชี เพื่อส่งให้ตัวแทนซื้อขายสัญญาพิจารณาอนุมัติ (ข) เปิดเผยข้อมูลความเสี่ยงเกี่ยวกับการซื้อขายสัญญาซื้อขายล่วงหน้าที่เกี่ยวกับทองคําให้ลูกค้าทราบ รวมทั้งจัดให้มีข้อมูลเกี่ยวกับระดับความรู้ความเข้าใจและประสบการณ์เกี่ยวกับการซื้อขายสัญญาซื้อขายล่วงหน้าที่เกี่ยวกับทองคําของลูกค้าเพื่อใช้ประกอบการพิจารณาคําขอเปิดบัญชีของตัวแทนซื้อขายสัญญาและการให้คําแนะนําแก่ลูกค้า(ค) รับคําสั่งซื้อหรือขายสัญญาซื้อขายล่วงหน้าที่เกี่ยวกับทองคําเพื่อส่งให้ตัวแทนซื้อขายสัญญาทํารายการให้แก่ลูกค้า(ง) ให้คําแนะนําเกี่ยวกับสัญญาซื้อขายล่วงหน้าที่เกี่ยวกับทองคําหรือความเหมาะสมในการซื้อขายสัญญาซื้อขายล่วงหน้าที่เกี่ยวกับทองคําแก่ลูกค้า โดยต้องไม่ทําการวิเคราะห์คุณค่าหรือความเหมาะสมในการซื้อขายสัญญาซื้อขายล่วงหน้า สินค้าหรือตัวแปรที่กําหนดในสัญญาซื้อขายล่วงหน้าข้อ ๓ ตัวแทนซื้อขายสัญญาจะใช้บริการด้านผู้ติดต่อกับผู้ลงทุนในสัญญาที่เกี่ยวกับทองคําจากผู้ให้บริการได้ ต่อเมื่อผู้ให้บริการดังกล่าวมีคุณสมบัติดังต่อไปนี้1. (1) มีกรรมการ ผู้จัดการหรือหุ้นส่วนผู้จัดการอย่างน้อยหนึ่งคนเป็นผู้มีประสบการณ์ในการทํางานเกี่ยวกับทองคําไม่น้อยกว่าสามปี(2) กรรมการ ผู้จัดการหรือหุ้นส่วนผู้จัดการของผู้ให้บริการไม่มีลักษณะต้องห้ามตามประกาศคณะกรรมการกํากับหลักทรัพย์และตลาดหลักทรัพย์หรือประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจสัญญาซื้อขายล่วงหน้า(3) บุคคลที่เป็นผู้ถือหุ้นรายใหญ่หรือผู้ลงทุนเกินกว่าร้อยละสิบของทุนทั้งหมดของผู้ให้บริการ ไม่มีลักษณะต้องห้ามตามมาตรา 25 วรรคสอง และประกาศคณะกรรมการกํากับตลาดทุนว่าด้วยลักษณะต้องห้ามของผู้ถือหุ้นรายใหญ่ของผู้ประกอบธุรกิจสัญญาซื้อขายล่วงหน้า โดยอนุโลม และในกรณีที่บุคคลดังกล่าวเป็นนิติบุคคล กรรมการ ผู้จัดการ และหุ้นส่วนของนิติบุคคลนั้นต้องไม่มีลักษณะต้องห้ามดังกล่าวด้วย(4) มีความพร้อมในการให้บริการและการปฏิบัติตามประกาศคณะกรรมการกํากับหลักทรัพย์และตลาดหลักทรัพย์หรือประกาศคณะกรรมการกํากับตลาดทุนว่าด้วยหลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า และประกาศสํานักงานคณะกรรมการกํากับหลักทรัพย์และตลาดหลักทรัพย์ที่เกี่ยวข้องซึ่งออกตามประกาศดังกล่าว ตลอดจนระเบียบวิธีปฏิบัติที่ตัวแทนซื้อขายสัญญากําหนดขึ้นเพื่อให้เป็นไปตามประกาศดังกล่าว โดยอย่างน้อยต้องมีระบบการควบคุมภายใน ระบบการรักษาความปลอดภัยของข้อมูลเพื่อป้องกันมิให้บุคคลที่ไม่มีอํานาจหน้าที่เกี่ยวข้องล่วงรู้หรือแก้ไขเปลี่ยนแปลงข้อมูล และระบบป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากร ที่มีประสิทธิภาพ(5) มีบุคลากรที่ได้รับความเห็นชอบจากสํานักงาน ก.ล.ต. เป็นผู้ดําเนินการติดต่อ ชักชวน หรือให้คําแนะนําเกี่ยวกับการซื้อขายสัญญาซื้อขายล่วงหน้าที่เกี่ยวกับทองคําแก่ลูกค้าให้ตัวแทนซื้อขายสัญญาที่ใช้บริการด้านผู้ติดต่อกับผู้ลงทุนในสัญญาที่เกี่ยวกับทองคําจากผู้ให้บริการตามข้อ 3 มีหนังสือแจ้งการใช้บริการและการยกเลิกการใช้บริการจากผู้ให้บริการดังกล่าว ให้สํานักงานทราบภายในสามสิบวันนับแต่วันทําสัญญาหรือยกเลิกสัญญา แล้วแต่กรณีข้อ ๔ ให้ตัวแทนซื้อขายสัญญาที่ใช้บริการด้านผู้ติดต่อกับผู้ลงทุนในสัญญาที่เกี่ยวกับทองคําจากผู้ให้บริการตามข้อ 3 มีหนังสือแจ้งการใช้บริการและการยกเลิกการใช้บริการจากผู้ให้บริการดังกล่าว ให้สํานักงานทราบภายในสามสิบวันนับแต่วันทําสัญญาหรือยกเลิกสัญญา แล้วแต่กรณีข้อ ๕ ตัวแทนซื้อขายสัญญาต้องจัดให้มีสัญญากับผู้ให้บริการไว้เป็นลายลักษณ์อักษรโดยมีสาระสําคัญอย่างน้อยในเรื่องดังต่อไปนี้(1) หน้าที่และความรับผิดชอบของผู้ให้บริการ โดยต้องกําหนดให้ผู้ให้บริการปฏิบัติตามกฎเกณฑ์และระเบียบวิธีปฏิบัติที่กําหนดในข้อ 3(4) ตลอดจนกําหนดเกี่ยวกับความรับผิดต่อตัวแทนซื้อขายสัญญาและลูกค้าอันเนื่องมาจากการกระทําหรือการละเลยการกระทําหน้าที่โดยจงใจหรือประมาทเลินเล่อของผู้ให้บริการ(2) ข้อกําหนดให้ผู้ให้บริการปฏิบัติงานเฉพาะกิจการที่กําหนดในข้อ 2(2)(3) ข้อกําหนดห้ามมิให้ผู้ให้บริการตั้งตัวแทนช่วง(4) ข้อกําหนดให้ผู้ให้บริการ กรรมการ ผู้จัดการ หุ้นส่วนผู้จัดการและพนักงานของผู้ให้บริการ ซื้อขายสัญญาซื้อขายล่วงหน้าที่เกี่ยวกับทองคําเพื่อตนเองผ่านตัวแทนซื้อขายสัญญาที่ตนให้บริการ(5) เงื่อนไขและวิธีการในการเลิกสัญญาหรือระงับการให้บริการ(6) อัตราค่าธรรมเนียมในการให้บริการข้อ ๖ ตัวแทนซื้อขายสัญญาต้องกําหนดให้ผู้ให้บริการจัดเก็บเอกสารและหลักฐานที่เกี่ยวข้องกับการติดต่อกับผู้ลงทุน เช่น บันทึกการให้คําแนะนํา การรับคําสั่งซื้อขายสัญญาซื้อขายล่วงหน้าที่เกี่ยวกับทองคํา เป็นต้น ไว้ให้ครบถ้วนและเป็นปัจจุบัน โดยต้องจัดเก็บในลักษณะที่พร้อมให้ตัวแทนซื้อขายสัญญาเรียกดูหรือตรวจสอบได้ในทันที และสามารถจัดให้สํานักงาน ก.ล.ต.ตรวจสอบได้เมื่อได้รับการร้องขอข้อ ๗ เพื่อป้องกันมิให้กรรมการ ผู้จัดการ หุ้นส่วนผู้จัดการและพนักงานของผู้ให้บริการอาศัยช่องทางหรือโอกาสจากการปฏิบัติงาน เบียดบังหรือแสวงหาประโยชน์ใด ๆ โดยมิชอบไม่ว่าเพื่อตนเอง เพื่อผู้ให้บริการ หรือเพื่อบุคคลอื่น ตัวแทนซื้อขายสัญญาต้องกําหนดให้ผู้ให้บริการจัดให้มีระเบียบวิธีปฏิบัติเพื่อควบคุมดูแลการซื้อขายสัญญาซื้อขายล่วงหน้าที่เกี่ยวกับทองคําของบุคคลดังกล่าวไว้เป็นลายลักษณ์อักษร โดยอย่างน้อยต้องกําหนดให้บุคคลนั้นซื้อขายสัญญาซื้อขายล่วงหน้าที่เกี่ยวกับทองคําผ่านตัวแทนซื้อขายสัญญาที่ตนให้บริการ ในกรณีที่คู่สมรสและบุตรที่ยังไม่บรรลุนิติภาวะของกรรมการ ผู้จัดการ หุ้นส่วนผู้จัดการและพนักงานมีบัญชีซื้อขายสัญญาซื้อขายล่วงหน้าที่ตัวแทนซื้อขายสัญญาอื่น ระเบียบวิธีปฏิบัติตามวรรคหนึ่งต้องกําหนดให้บุคคลดังกล่าวรายงานให้ผู้ให้บริการทราบถึงการมีบัญชีซื้อขายสัญญาซื้อขายล่วงหน้ารวมทั้งข้อมูลการซื้อขายสัญญาซื้อขายล่วงหน้าที่เกี่ยวกับทองคําของคู่สมรสและบุตรที่ยังไม่บรรลุนิติภาวะ และให้ผู้ให้บริการแจ้งข้อมูลดังกล่าวให้ตัวแทนซื้อขายสัญญาทราบตามระเบียบวิธีปฏิบัติที่ตัวแทนซื้อขายสัญญากําหนดข้อ ๘ ในกรณีที่สํานักงาน ก.ล.ต. เห็นสมควร ตัวแทนซื้อขายสัญญาต้องจัดให้สํานักงาน ก.ล.ต. เข้าตรวจสอบการปฏิบัติงานของผู้ให้บริการในส่วนที่ให้บริการแก่ตัวแทนซื้อขายสัญญาได้ข้อ ๙ ในกรณีที่ปรากฏต่อสํานักงาน ก.ล.ต. ในภายหลังว่าตัวแทนซื้อขายสัญญาฝ่าฝืนหรือไม่ปฏิบัติตามประกาศนี้ หรือผู้ให้บริการกระทํากิจการนอกเหนือจากที่กําหนดในข้อ 2(2)หรือขาดคุณสมบัติตามที่กําหนดในข้อ 3 สํานักงาน ก.ล.ต. อาจสั่งให้ตัวแทนซื้อขายสัญญานั้นแก้ไขกระทําการหรืองดเว้นกระทําการใด ๆ เกี่ยวกับการใช้บริการด้านผู้ติดต่อกับผู้ลงทุนในสัญญาที่เกี่ยวกับทองคําจากผู้ให้บริการได้ข้อ ๑๐ ประกาศนี้ให้ใช้บังคับตั้งแต่วันที่ 16 มกราคม พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 12 มกราคม พ.ศ. 2552 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ โดยที่เป็นการสมควรเปิดโอกาสให้ผู้ประกอบธุรกิจซื้อขายทองคําที่มีคุณสมบัติเหมาะสมและมีความพร้อมได้มีส่วนร่วมในการซื้อขายสัญญาซื้อขายล่วงหน้าที่เกี่ยวกับทองคํา โดยเป็นผู้ให้บริการด้านผู้ติดต่อกับผู้ลงทุนในสัญญาซื้อขายล่วงหน้าที่เกี่ยวกับทองคําแก่ตัวแทนซื้อขายสัญญาซื้อขายล่วงหน้า จึงจําเป็นต้องออกประกาศนี้